Qalulna li dawk li issa bdew imexxu l-PN jixtiequh jerġa' jsir Partit tan-Nies. Dawk ta' madwar Simon jgħidu li jixtiequ li l-PN "jerġa' jsir Partit tan-Nies". Stqarrija bħal din imma twassal għal numru ta' mistoqsijiet : 1) Mela allura issa ġie aċċettat li għal xi żmien il-PN ma kienx partit tan-nies? 2) Meta kien dan? Meta waqaf il-PN milli jkun partit tan-nies? 3) X'kienet ir-raġuni li l–PN ma baqax partit tan-nies? 4) Min kien il-kawża li l-PN ma baqax partit tan-nies? 5) Min kien, jew min kienu, dak jew dawk li mexxew il-quddiem l-idea biex il-PN għal xi żmien ma jibqax il-partit tan-nies? Għal kull waħda minn dawn il-mistoqsijiet hemm tweġiba ċara li turi kif il-PN tul is-snin injora l-egħruq tiegħu. Dawk li bl-azzjonijiet tagħhom wasslu lill-PN sa din il-posizzjoni jew għadhom mas-saqajn inkella huma rappreżentati minn persuna jew persuni oħra. Allura, wara dan kollu l-konklużjoni loġika toħroġ waħeda. Il-bidla tal-Kap tal-PN tista' ma taghmilx differenza jekk dawk kollha li wasslu lill-PN fil-posizzjoni li hu illum ma jwarrbux. Il-fatt li dan kollu ma jseħħx kif ukoll ma jidhirx li ser iseħħ fil-futur qrib ifisser li ta' l-inqas għalissa l-PN ser jibqa' kif inhu: partit il-bogħod min-nies. Bil-paroli jingħadu ħafna affarijiet. Fl-aħħar il-fatti jgħoddu!
Il-bogħod jew viċin?